el el el el el el el el el el el el el el el el el el el el el el el el el el el el el el el el el el el el el el el el el el el el el el el el cs el el el el el el el wuu el el el el el el el el el el el el el el el el el el el el el el el el el el el el el el el el el el el el el el el el el
Ο Μάριος Σαλμάς είναι Έλληνας ιατρός, πολιτικός και συγγραφέας. Είναι Αναπληρωτής καθηγητής της Ιατρικής Σχολής του Πανεπιστημίου Αθηνών, χειρουργός ορθοπεδικός και αθλητίατρος.
Εθνικό και Καποδιστριακό Πανεπιστήμιο Αθηνών (από 1999)
Έλληνας υφυπουργός Υγείας και Κοινωνικής Αλληλεγγύης‎ (Ιανουάριος 2009 – Οκτώβριος 2009, Κυβέρνηση Κωνσταντίνου Α. Καραμανλή 2007)
Έλληνας αναπληρωτής υπουργός Υγείας (2012–2013)
μέλος της Βουλής των Ελλήνων (από 2000, εκλογική περιφέρεια Αιτωλοακαρνανίας, Νέα Δημοκρατία)[2]
1.1 Πρώτα χρόνια και σπουδές
Πρώτα χρόνια και σπουδέςΕπεξεργασία
Γεννήθηκε στην Αμφιλοχία στις 24 Φεβρουαρίου 1968. Έχει παντρευτεί τη δικηγόρο Ειρήνη Καρούνη και έχει αποκτήσει μαζί της δύο παιδιά. Είναι πτυχιούχος της Ιατρικής Σχολής του Αριστοτελείου Πανεπιστημίου Θεσσαλονίκης με ειδίκευση στο Πανεπιστημιακό Νοσοκομείο του Ρίου και έκανε την μετεκπαίδευση του στο Πανεπιστημιακό Νοσοκομείο Μπάλγκριστ στη Ζυρίχη της Ελβετίας. Επίσης, έχει μετεκπαιδευτεί στο Γενικό Νοσοκομείο της Μασσαχουσέτης (Massachusetts General Hospital) της Ιατρικής Σχολής του Πανεπιστημίου Χάρβαρντ.[3][4]
Έχει διατελέσει ιατρός της Εθνικής Ομάδας Άρσης Βαρών και πολλών αθλητικών σωματείων, καθώς και πρόεδρος της Επιτροπής Διεθνών Σχέσεων και Ανταλλαγών Φοιτητών της Ιατρικής Σχολής του Αριστοτελείου Πανεπιστημίου (1988) και της Φοιτητικής Ομάδας Εθελοντικής Αιμοδοσίας του Αριστοτελείου Πανεπιστημίου (1989).[3]
Υπήρξε ιδρυτής και πρόεδρος στο 1ο και στο 2ο Πανελλήνιο Επιστημονικό Συνέδριο Φοιτητών Ιατρικής (1989-1991), στην Πανελλήνια Επιστημονική Εταιρεία Φοιτητών Ιατρικής και Νέων Ιατρών (1990) και εκπρόσωπος στην Ομοσπονδία Υγειονομικών Πρωτοβάθμιας Φροντίδας Υγείας (1993). Έχει συγγράψει αρκετές ερευνητικές εργασίες σε ξένα περιοδικά. Βραβεύθηκε με το Α΄ βραβείο του Πανελλήνιου Ορθοπαιδικού Συνεδρίου (Ρόδος 1995). Έχει τιμηθεί από την Ένωση Δωρητών Οργάνων Σώματος Ανθρώπου. Είναι μέλος της Ακαδημίας Επιστημών της Νέας Υόρκης και ιδρυτικό μέλος του Ινστιτούτου Ιατρικών Ερευνών Αλεξανδρούπολης (1988).[3]
Το 1997, αναγορεύθηκε διδάκτορας του Πανεπιστημίου Πατρών, ενώ εξελέγη λέκτορας Ανατομίας της Ιατρικής Σχολής του Πανεπιστημίου Αθηνών το 1999. Το 2008, αναγορεύτηκε επίκουρος καθηγητής Ανατομίας της Ιατρικής Σχολής του Πανεπιστημίου Αθηνών. Είναι υπεύθυνος του Τμήματος Χειρουργικής Άνω Άκρου - Ώμου της Α΄ Πανεπιστημιακής Ορθοπαιδικής Κλινικής του Νοσοκομείου «Αττικόν».[3]
Από το 2000 εκλέγεται συνεχώς βουλευτής Αιτωλοακαρνανίας της Νέας Δημοκρατίας.[5] Διετέλεσε μέλος διαφόρων επιτροπών της Βουλής των Ελλήνων, όπως Εξωτερικών Υποθέσεων και Άμυνας, Οικονομικών Υποθέσεων, Κοινωνικών Υποθέσεων, Μορφωτικών Υποθέσεων, καθώς της Ειδικής Διαρκούς Επιτροπής Ευρωπαϊκών Υποθέσεων.[3]
Στις 8 Ιανουαρίου 2009, ορίστηκε Υφυπουργός Υγείας και Κοινωνικής Αλληλεγγύης στην Κυβέρνηση Κωνσταντίνου Α. Καραμανλή[6], ενώ από τις 22 Ιουνίου 2012 έως τις 23 Ιουνίου 2013 διετέλεσε Αναπληρωτής Υπουργός Υγείας στην Κυβέρνηση Αντώνη Σαμαρά.[7] Επίσης, το 2012 διετέλεσε Κοινοβουλευτικός Εκπρόσωπος της Νέας Δημοκρατίας (με απόφαση του προέδρου του κόμματος).[8]
Επιπλέον, έχει διατελέσει στη Νέα Δημοκρατία, αναπληρωτής υπεύθυνος του τομέα Ολυμπιακών Αγώνων (2000- 2004), υπεύθυνος του τομέα Μεταφορών και Επικοινωνιών (2004- 2007), υπεύθυνος του Τομέα Πολιτικής Ευθύνης Υγείας (2009-2010), γενικός εισηγητής του Προϋπολογισμού του Κράτους το 2008 και μέλος του Συμβουλίου Ανώτατης Πανεπιστημιακής Εκπαίδευσης (ΣΑΠΕ).[3]
Από τις 23 Ιουλίου 2014 είναι επικεφαλής της ελληνικής Κοινοβουλευτικής Αντιπροσωπείας στην Κοινοβουλευτική Συνέλευση της Μεσογείου, μετά από απόφαση του Προέδρου της Βουλής των Ελλήνων.[9]
Τον Ιούνιο του 2015 παρουσίασε το βιβλίο του με τίτλο: «Θέμα ιδεολογίας ή όχι μόνο;».[εκκρεμεί παραπομπή]
Ο Σαλμάς είναι ένα από τα 10 πολιτικά πρόσωπα που περιλαμβάνει η δικογραφία της υπόθεσης Novartis. Η διερεύνηση της υποθεσης οδήγησε σε αρχειοθέτηση της για τον ίδιο 22/7/2019 επειδή δεν βρέθηκε Οτιδήποτε μεμπτον.
↑ 4eff215a-1e00-4443-b009-c51640b14cf5. Ανακτήθηκε στις 23  Απριλίου 2022.
↑ vouliwatch .gr /mp /salmas-marios. Ανακτήθηκε στις 29  Νοεμβρίου 2017.
↑ 3,0 3,1 3,2 3,3 3,4 3,5 «Βιογραφικά Στοιχεία - Μάριος Γεωργίου Σαλμάς». www.hellenicparliament.gr. Ανακτήθηκε στις 25 Σεπτεμβρίου 2016.
↑ Φάκα, Κατερίνα (16 Σεπτεμβρίου 2014). «Στις ΗΠΑ για μετεκπαίδευση στην χειρουργική ώμου ο Μάριος Σαλμάς». Πρώτο Θέμα. http://www.protothema.gr/greece/article/410603/stis-ipa-gia-metekpaideusi-stin-heirourgiki-omou-o-marios-salmas/. Ανακτήθηκε στις 25-09-2016.
↑ «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Σαλμάς Γεωργίου Μάριος». www.hellenicparliament.gr. Ανακτήθηκε στις 25 Σεπτεμβρίου 2016.
↑ «Γενική Γραμματεία της Κυβέρνησης | Κυβέρνηση ΚΑΡΑΜΑΝΛΗ Α. ΚΩΝΣΤΑΝΤΙΝΟΥ (2007)». www.ggk.gov.gr. Ανακτήθηκε στις 25 Σεπτεμβρίου 2016.
↑ «Γενική Γραμματεία της Κυβέρνησης | Κυβέρνηση ΣΑΜΑΡΑ Κ. ΑΝΤΩΝΙΟΥ (2012)». www.ggk.gov.gr. Ανακτήθηκε στις 25 Σεπτεμβρίου 2016.
↑ «Nέος κοινοβουλευτικός εκπρόσωπος της ΝΔ ο Μάριος Σαλμάς». www.agrinionews.gr. 14 Φεβρουαρίου 2012. Ανακτήθηκε στις 25 Σεπτεμβρίου 2016.
↑ «Βιογραφικό Σημείωμα - Μάριος Σαλμάς». msalmas.gr. Αρχειοθετήθηκε από το πρωτότυπο στις 15 Σεπτεμβρίου 2016. Ανακτήθηκε στις 25 Σεπτεμβρίου 2016.